C 152/72
SK
Úradný vestník Európskej únie
6.4.2022
III (Prípravné akty)
EURÓPSKY HOSPODÁRSKY A SOCIÁLNY VÝBOR 565.
PLENÁRNE ZASADNUTIE EHSV – INTERACTIO, 8. 12.
2021 – 9. 12.
2021
Stanovisko Európskeho hospodárskeho a sociálneho výboru – Oznámenie Komisie Európskemu Parlamentu, Rade, Európskemu hospodárskemu a sociálnemu výboru a Výboru regiónov – Usmernenie Európskej komisie k posilneniu Kódexu postupov proti šíreniu dezinformácií [COM(2021) 262 final] (2022/C 152/11)
Spravodajca: Thierry LIBAERT
Konzultácia
Európska komisia, 1. 7.
2021
Právny základ
článok 304 Zmluvy o fungovaní Európskej únie
Príslušná sekcia
sekcia pre jednotný trh, výrobu a spotrebu
Prijaté v sekcii
18. 11.
2021
Prijaté v pléne
9. 12.
2021
Plenárne zasadnutie č.
565
Výsledok hlasovania (za/proti/zdržalo sa)
198/3/6
1.
Závery a odporúčania 1.1.
Európsky hospodársky a sociálny výbor (EHSV) uznáva kvalitu usmernenia k posilneniu Kódexu postupov proti šíreniu dezinformácií, ako aj odhodlanie Európskej komisie neustále zlepšovať svoje opatrenia proti dezinformáciám. 1.2.
EHSV odporúča Európskej komisii, aby neprestajne dohliadala na to, aby boj proti dezinformáciám nemohol byť zámienkou na obmedzovanie verejných slobôd, najmä slobody prejavu. 1.3.
EHSV odporúča, aby opatrenia na boj proti dezinformáciám mali vyššiu prioritu na základe toho, že sa viac zamerajú na boj proti vzniku dezinformácií než na zmiernenie ich obsahu.
Podporí sa tým proaktívnejší a ofenzívnejší prístup, ktorý si vyžaduje viac zdrojov vrátane zručností. 1.4.
EHSV víta, že Komisia kladie dôraz na boj proti speňažovaniu dezinformácií.
Odporúča, aby Komisia okrem dobrovoľných záväzkov online reklamných subjektov zvážila celý rad záväznejších hospodárskych, právnych alebo finančných nástrojov. 1.5.
EHSV odporúča pokračovať v intenzívnych diskusiách s digitálnymi platformami, najmä s cieľom objasniť a zlepšiť metodiku spracovania informácií.
V tejto oblasti sa treba zamerať najmä na Facebook, a to v neposlednom rade preto, že ho využíva 78 % obyvateľov EÚ alebo viac ako 300 miliónov Európanov.